IMISLab/GreekWikipedia huggingface dataset:
Ζιναΐντα Γκρετσεάνιι

Η Ζιναΐντα Γκρετσεάνιι (Zinaida Greceanîi, στα ρωσικά: Зинаида Петровна Гречаная, Zinaida Petrovna Grechanaya) είναι Μολδαβή πολιτικός, πρώτη γυναίκα πρωθυπουργός της χώρας. Μέλος του Κόμματος των Κομμουνιστών της Δημοκρατίας της Μολδαβίας, έγινε Πρωθυπουργός στις 31 Μαρτίου του 2008 και παρέμεινε στο αξίωμα ως τις 14 Σεπτεμβρίου 2009.

 Γεννήθηκε στις 7 Φεβρουαρίου του 1956 στην Περιφέρεια Τομσκ της Σιβηρίας, στην Ρωσική ΣΟΣΔ της Σοβιετικής Ένωσης. Οι γονείς της, Marioara Ursu (1918-1993) και Petrea Bujor (1906-1996), εκτοπίστηκαν εκεί το 1951 από το Cotiujeni της βόρειας Μολδαβίας κατά την διάρκεια της Επιχείρησης Βορράς, επειδή ήταν Μάρτυρες του Ιεχωβά. Ο αδελφός της πέθανε κατά τη διάρκεια της εξορίας. Η Ζιναΐντα Γκρετσεάνιι και οι γονείς της επέστρεψαν στο Cotiujeni το 1968. Βαφτίστηκε Ορθόδοξη από τη γιαγιά της, από την πλευρά της μητέρας της. Έκανε σπουδές Οικονομικών Επιστημών στο Κισινάου και εν συνεχεία στο Κρατικό πανεπιστήμιο της Μολδαβίας. Είναι παντρεμένη με τον Αλεξέι Γκρετσεάνιι και έχει δύο παιδιά. Υπήρξε υφυπουργός Οικονομικών από το 2000 ως το 2001 και πρώτη υφυπουργός Οικονομίας από το 2001 ως το 2002. Στις 8 Φεβρουαρίου του 2002 διορίστηκε από τον Βλαντιμίρ Βορόνιν προσωρινή Υπουργός Οικονομικών. Στις 26 Φεβρουαρίου του ιδίου έτους ορίστηκε επίσημα επικεφαλής του υπουργείου Οικονομικών. Στο αξίωμα αυτό υπηρέτησε περισσότερο από τρία έτη. Στις 10 Οκτωβρίου του 2005 διορίστηκε από τον πρόεδρο πρώτη αντιπρόεδρος της κυβέρνησης. Η Γκρετσεάνιι διορίστηκε πρωθυπουργός τον Μάρτιο του 2008 έπειτα από την παραίτηση του Βασίλε Ταρλέφ στις 19 Μαρτίου και ανέλαβε επίσημα πρωθυπουργός στις 31 Μαρτίου του 2008, οπότε και η κυβέρνησή της εγκρίθηκε από το Κοινοβούλιο. Συγκεκριμένα, η νέα κυβέρνηση εγκρίθηκε με 56 ψήφους υπέρ επί συνόλου 101 βουλευτών. Η ίδια η πολιτικός υποσχέθηκε στις προγραμματικές της δηλώσεις να μεριμνήσει για ελευθερία στα Μέσα Μαζικής Ενημέρωσης, την έναρξη ενός εποικοδομητικού διαλόγου με την πολιτισμένη κοινωνία και για την ανεξαρτησία της δικαιοσύνης. Το κόμμα της Γκρετσεάνιι κέρδισε τις βουλευτικές εκλογές του 2009, με 50% και 60 έδρες. Η ίδια ορίστηκε υποψήφια για το προεδρικό αξίωμα από το κόμμα της. Ωστόσο, στον πρώτο γύρο των προεδρικών εκλογών δεν κατάφερε να λάβει τον απαιτούμενο αριθμό ψήφων , καθώς την υποστήριξαν μόνο 60 βουλευτές. Στις 2 Ιουνίου του 2009 ο πρώην πρόεδρος της βουλής, Μαριάν Λούπου, που αναμενόταν να γίνει πρωθυπουργός, αυτομόλησε στην αντιπολίτευση, δηλώνοντας ότι είχε καταλάβει ότι το κόμμα PCRM ήταν αντιδημοκρατικό και δεν μπορούσε να αναμορφωθεί εκ των έσω. Όπως αναμενόταν, απέτυχε η ψηφοφορία για εκλογή προέδρου και στον δεύτερο γύρο των προεδρικών εκλογών. Καθώς και εκείνος ο γύρος για εκλογή προέδρου δεν τελεσφόρησε, με την υποψήφια Ζιναΐντα Γκρετσεάνιι να λαμβάνει ξανά 60 ψήφους, ενώ απαιτούνταν τουλάχιστον 61, η χώρα οδηγήθηκε σε νέες βουλευτικές εκλογές μέσα στο 2009. Η πρωθυπουργός παραιτήθηκε στις 9 Σεπτεμβρίου 2009 και προσωρινός αντικαταστάτης της έγινε ο Βιτάλιε Πιρλόγκ.
350

Η τρέχουσα σελίδα αφορά το έτος 350 κατά το Γρηγοριανό ημερολόγιο Το έτος 350 (CCCL ) ήταν ένα κοινό έτος που ξεκινούσε τη Δευτέρα. Εκείνη την εποχή ήταν γνωστό ως το Έτος των Υπάτων Σεργίου και Νιγρινιανού (ή, λιγότερο γνωστό, το Έτος 1103 από Κτήσεως Κόσμου). Η ονομασία 350 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία 18 Ιανουαρίου - Ο Δυτικός Ρωμαίος Αυτοκράτορας Κώνστας Α΄ γίνεται μόνος του ακραία μη δημοφιλής. Ένας από τους στρατηγούς του, ο Μάγνος Μαγνέντιος εκθρονίζει τον Ρωμαίο αυτοκράτορα Κώνστα και αυτοανακηρύσσεται αυτοκράτορας στο Αυγουστόδουνο στην Επισκοπή των Γαλλιών, με την υποστήριξη του στρατού των συνόρων του Ρήνου. Ιανουάριος - Ο Κώνστας Α΄ δραπετεύει προς την Ισπανία, όπου ακολούθως δολοφονείται στο Οχυρό της Ελένης. Ο Μαγνέντιος κυβερνά τη Δυτική Ρωμαϊκή Αυτοκρατορία και είναι μακράν περισσότερο ανεκτικός απέναντι στους Χριστιανούς όπως και στους Παγανιστές. 1 Μαρτίου - Ο Βετρανίων αυτοανακηρύσσεται Καίσαρας κατόπιν προτροπής της Κωνσταντίνας, αδελφής του Κωνστάντιου Β'. Ο Κωνστάντιος αποδέχεται τον νέο αυτοκράτορα και του στέλνει χρήματα για να σχηματίσει στρατό. 3 Ιουνίου - Ο Ρωμαίος σφετεριστής Ιούλιος Νεποτιανός ανακηρύσσει τον εαυτό του "αυτοκράτορα" και μπαίνει στη Ρώμη με μία ομάδα μονομάχων. 30 Ιουνίου - Ο Νεποτιανός ηττάται και σκοτώνεται από τον Μαρκελλίνο, έμπιστο στρατηγό του Μαγνέντιου. Το κεφάλι του τοποθετείται σε ένα δόρυ και περιφέρεται στην πόλη. 25 Δεκεμβρίου - Ο Βετρανίων συναντά τον Κωνστάντιο Β΄ στη Ναϊσσό (Σερβία) και τον συναντά με στρατιωτικές δυνάμεις του ιδίου. Αναγκάζεται να παραιτηθεί από τον τίτλο του καίσαρα. Ο Κωνστάντιος του επιτρέπει να ζήσει ως απλός πολίτης με μία κρατική σύνταξη. Ασία Ο Βασιλιάς Πουσυαβαρμάν εγκαθιδρύει τη Δυναστεία των Βάρμαν στο Άσαμ. Περίπου αυτήν την εποχή οι Ούννοι αρχίζουν να εισβάλλουν στην Αυτοκρατορία των Σασσανιδών. Η πόλη του Ανμπάρ (Ιράκ) ιδρύεται από τον βασιλιά Σαπώρη Β΄. Ο Πόλεμος των Ουέι-Τζιά ξεσπά στη Βόρεια Κίνα. Τέχνες Η Εκκλησία της Αγίας Κωνσταντίας στη Ρώμη ολοκληρώνεται. Ονόρατος, αρχιεπίσκοπος της Αρελάτης (πεθαίνει το 429) Υπατία η Αλεξάνδρινή, γυναίκα Νεοπλατωνική φιλόσοφος (πεθαίνει το 415) Μουρόνγκ Ουέι, αυτοκράτορας των Ξιανμπέι στο Πρώιμο Γιαν (πεθαίνει το 385) Θεόδωρος Μοψουεστίας, επίσκοπος Μοψουεστίας και θεολόγος (πεθαίνει το 428) Πλούταρχος, Έλληνας φιλόσοφος (πεθαίνει το 430) Τζανγκ Ξουεντζίνγκ, ηγεμόνας του Πρώιμου Λιανγκ (πεθαίνει το 363) 18 Ιανουαρίου - Κώνστας, Ρωμαίος αυτοκράτορας (γεννιέται περίπου το 320) 21 Ιουνίου - Μαρτίνος του Τονγκρέ, Ρωμαιοκαθολικός επίσκοπος και άγιος (γεννιέται σε άγνωστο έτος) 30 Ιουνίου - Νεποτιανός, Ρωμαίος σφετεριστής (γεννιέται σε άγνωστο έτος) 5 Αυγούστου - Κασσιανός του Ωτάν, Ρωμαιοκαθολικός επίσκοπος και άγιος (γεννιέται σε άγνωστο έτος) 26 Νοεμβρίου - Παύλος Α΄ της Κωνσταντινούπολης, Βυζαντινός Ορθόδοξος επίσκοπος και άγιος (γεννιέται σε άγνωστο έτος) Ευτροπία η Νεότερη, Ρωμαία ευγενής (γεννιέται σε άγνωστο έτος) Πάππος, Έλληνας μαθηματικός (γεννιέται περίπου το 290) Σι Τζιάν, αυτοκράτορας των Τζιά στο Μετέπειτα Τζάο (γεννιέται σε άγνωστο έτος)
Όμιλος ΣΤ΄ Παγκόσμιου Κυπέλλου Ποδοσφαίρου 2014

Ο Όμιλος ΣΤ΄ του Παγκοσμίου Κυπέλλου Ποδοσφαίρου 2014 αποτελείται από τις εθνικές ομάδες της Αργεντινής, της Βοσνίας-Ερζεγοβίνης, του Ιράν και της Νιγηρίας. Οι αγώνες ξεκίνησαν στις 15 Ιουνίου και τελείωσαν στις 25 Ιουνίου 2014. Οι δύο πρώτες ομάδες του ομίλου συνέχισαν στην φάση των 16. Η Αργεντινή ως πρώτη του ομίλου συνέχισε σε αγώνα με την Ελβετία που ήταν η δεύτερη του ομίλου Ε΄ και η Νιγηρία ως δεύτερη του ομίλου συνέχισε σε αγώνα με τη Γαλλία που ήταν η πρώτη του ομίλου Ε΄.

 Οι δύο ομάδες είχαν συναντηθεί σε δύο προηγούμενους φιλικούς αγώνες, ο πιο πρόσφατος έγινε το 2013.Η Βοσνία-Ερζεγοβίνη συμπλήρωνε τα τρία λεπτά του ντεμπούτου της μετά την έναρξη του Παγκοσμίου Κυπέλλου, όταν μετά από φάουλ που κέρδισε ο Λιονέλ Μέσι και εκτελέστηκε από τον Μάρκος Ρόχο, η μπάλα χτύπησε πάνω στον Σιντ Κολάσινατς και κατέληξε στα δίχτυα ως αυτογκόλ. Στο δεύτερο ημίχρονο, ο Μέσι σημείωσε το δεύτερο τέρμα της Αργεντινής όταν έπαιξε το ένα-δύο με τον Γκονσάλο Ιγουαΐν που είχε μπει ως αλλαγή στον αγώνα και σούταρε στην εστία του Ασμίρ Μπέγκοβιτς από το ύψος του σημείου του πέναλτι. Πέντε λεπτά πριν τη λήξη της κανονικής διάρκειας του αγώνα, η Βοσνία-Ερζεγοβίνη μείσε το σκορ, όταν η πάσα του Σενάντ Λούλιτς βρήκε τον Βένταντ Ιμπίσεβιτς που είχε μπει ως αλλαγή στον αγώνα και αυτός πέτυχε το πρώτο τέρμα στην ιστορία της εθνικής του στο Παγκόσμιο Κύπελλο.Το αυτογκόλ του Κολάσινατς μετά από 2 λεπτά και 9 δευτερόλεπτα έσπασε το ρεκόρ για το συντομότερο αυτογκόλ στην ιστορία του Παγκοσμίου Κυπέλλου της ΦΙΦΑ, ξεπερνώντας το αυτογκόλ του Κάρλος Γκαμάρα (2 λεπτά και 46 δευτερόλεπτα) στον πρώτο αγώνα της Παραγουάης με την Αγγλία στον όμιλο Β΄ του Παγκοσμίου Κυπέλλου Ποδοσφαίρου 2006. «2014 FIFA World Cup Group F». fifa.com. Αρχειοθετήθηκε από το πρωτότυπο στις 13 Απριλίου 2014. Ανακτήθηκε στις 19 Ιουνίου 2014.
Παγκόσμιο Κύπελλο Ποδοσφαίρου Ενόπλων 1977

Το 28ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στη Δαμασκό της Συρίας, από 23 Ιουνίου ως 3 Ιουλίου 1977. Νικήτρια αναδείχθηκε η ομάδα του Ιράκ που νίκησε το Κουβέιτ στα πέναλτι.

 Στην τελική φάση προκρίθηκαν 8 χώρες (συνολικά μετείχαν 27), έπειτα από προκριματικούς αγώνες σε ομίλους που διεξήθησαν τις σεζόν 1975-76 και 1976-77. Οι χώρες που προκρίθηκαν και όσα ματς είναι γνωστά από την προκριματική φάση έχουν ως εξής: Γερμανία: απέκλεισε: Σαουδική Αραβία, Ιράν. Γαλλία: απέκλεισε: Μαρόκο (5-0, 0-2), Αλγερία (2-1, 1-0), Ολλανδία (1-1, 3-0). Ιταλία: απέκλεισε: Ελλάδα (2-1, 2-2), Σουδάν (5-0, 1-2), Αίγυπτο (δεν μετείχε). Άλλα ματς: Ελλάδα -Σουδάν: 3-0, 1-1. Βαθμολογία: 1) Ιταλία 5β, 2) Ελλάδα 4β, 3) Σουδάν 3β. Καμερούν : απέκλεισε: Γκάνα, Σενεγάλη, Ζαΐρ. Νιγηρία : απέκλεισε Γκαμπόν, Ακτή Ελεφαντοστού, Δημοκρατία του Κονγκό. Κουβέιτ : απέκλεισε Ιορδανία, Βέλγιο. Ιράκ : απέκλεισε: Μπαχρέιν, Κατάρ, Ηνωμένα Αραβικά Εμιράτα, Βόρεια Υεμένη. Συρία : διοργανώτρια Οι οκτώ ομάδες αγωνίστηκαν σε δύο ομίλους με βαθμολογία. Σε περίπτωση ισοβαθμίας κριτήριο κατάταξης ήταν η διαφορά τερμάτων. Στη συνέχεια ανάλογα με τη θέση που τερμάτισαν στον όμιλο έδωσαν αγώνες κατάταξης για τις θέσεις 7η-8η, 5η-6η, 3η-4η και 1η-2η. Πρωταθλήτρια ομάδα αναδείχθηκε το Ιράκ, που επικράτησε στον τελικό του Κουβέιτ στα πέναλτι. Ήταν η πρώτη φορά που εφαρμόστηκε ο θεσμός των πέναλτι στη διοργάνωση. όλοι οι αγώνες έγιναν στη Δαμασκό. 7η θέση Γερμανία-Καμερούν: 3-2. 5η θέση Συρία-Νιγηρία: 1-0. 3η θέση Ιταλία-Γαλλία: 3-1 (1-1, παρ.). ΤΕΛΙΚΟΣ Δαμασκός: Ιράκ - Κουβέιτ: 0-0 (5-4 πέν.). RSSSF Ποδοσφαιρικά αρχεία
Βασίλι Προτσένκο

Ο Βασίλι Νικολάεβιτς Προτσένκο (ρωσικά : Васи́лий Никола́евич Проце́нко) (27 Δεκεμβρίου 1844 - μετά το 1917) ήταν Ρώσος γιατρός, δημόσια και πολιτική προσωπικότητα. Δήμαρχος Κιέβου το 1900-1906, μέλος της Γ΄ κρατικής Δούμας στην πόλη του Κιέβου.

 Ο Προτσένκο γεννήθηκε στην επαρχία Τσέρνιγκοφ στην περιοχή Στάρομπαντ της Ρωσικής Αυτοκρατορίας. Ο πατέρας του ήταν ιερέας της Εκκλησίας Vvedensky. Αποφοίτησε από τη Θεολογική σχολή του Κιέβου και την ιατρική σχολή του Αυτοκρατορικού αανεπιστημίου του Αγίου Βλαντιμίρου του Κιέβου με διδακτορικό στην ιατρική (1870).Εργάστηκε στο νοσοκομείο Κιέβου-Κιριλόφσκι κι έπειτα ιδιώτευσε. Εξελέγη μέλος της Δούμας της πόλης του Κιέβου (1888-1907) και δύο φορές αρχηγός της πόλης του Κιέβου (1900-1906). Ανέβηκε στο βαθμό του πολιτειακού συμβούλου (1905). Ήταν επίτιμος δικαστής της περιφέρειας του Κιέβου, πρόεδρος του συμβουλίου και επίτιμος διευθυντής της σχολής τυφλών του Κιέβου, καθώς και διαχειριστής του Ορφανοτροφείου Αλεξάνδρου. Υπήρξε ιδρυτικό μέλος της λέσχης Ρώσων εθνικιστών του Κιέβου. Το 1907, από το 1ο συνέδριο των ψηφοφόρων της πόλης στο Κίεβο, εξελέγη μέλος της Γ΄ Κρατικής Δούμας. Ήταν μέλος της μετριοπαθούς παράταξης, από την 3η σύνοδο - της ρωσικής εθνικής παράταξης. Διετέλεσε πρόεδρος της διοικητικής επιτροπής, αναπληρωτής πρόεδρος των επιτροπών επικοινωνιών και αστικών υποθέσεων, καθώς και μέλος των επιτροπών: προϋπολογισμού, εμπορίου και βιομηχανίας. Ήταν παντρεμένος. Η τύχη του μετά το 1917 είναι άγνωστη. Записка о составленіи списковъ и о производствѣ выборов в 3-ю Государственную Думу по 1-му и 2-му разрядамъ избирателей города Кіева // Извѣстія Кіевской городской думы. — 1907. — № 11. — С. 34—35. (рус. дореф.) Список гражданским чинам IV класса на 1907 год. — СПб., 1907. — С. 1874 Список гражданским чинам четвёртого класса. Исправлен по 1 марта 1916 года. — Пг., 1916. — С. 644 3-й созыв Государственной Думы: портреты, биографии, автографы. — СПб.: издание Н. Н. Ольшанского, 1910. Государственная дума Российской империи: 1906—1917. — М.: РОССПЭН, 2008. Экстренное засѣданіе думы // Кіевлянинъ. — 1900. — № 313. — 11 ноября. — С. 2. (рус. дореф.) Салій І. М. Обличчя столиці в долях її керівників / Іван Салій; [ред. В. Ковалинський]. — К.: Довіра, 2008. — С. 40. — ISBN 978-966-507-226-3. (укр.)
Positive Vibrations

Positive Vibrations είναι ο τίτλος του όγδοου στούντιο άλμπουμ του αγγλικού ροκ συγκροτήματος Ten Years After, το οποίο κυκλοφόρησε σε μορφή δίσκου βινυλίου τον Απρίλιο του 1974 μέσω της δισκογραφικής εταιρείας "Chrysalis" στην Ευρώπη και της "Columbia" στην Αμερική. Ατός ήταν ο τελευταίος δίσκος του συγκροτήματος πριν διαλυθεί και γνώρισε την μικρότερη εμπορική επιτυχία από οποιοδήποτε άλλο άλμπουμ είχαν κυκλοφορήσει μέχρι τότε, αφού δεν κατάφερε να μπει στα βρετανικά ή τα γερμανικά τσαρτ.

 1. Nowhere to Run (Alvin Lee) - 4:022. Positive Vibrations (Alvin Lee) - 4:203. Stone Me (Alvin Lee) - 4:574. Without You (Alvin Lee) - 4:005. Going Back to Birmingham (Penniman) - 2:396. It's Getting Harder (Alvin Lee) - 4:247. You're Driving Me Crazy (Alvin Lee) - 2:268. Look into My Life (Alvin Lee) - 4:189. Look Me Straight into the Eyes (Alvin Lee) - 6:2010. I Wanted to Boogie (Alvin Lee) - 3:36 Positive Vibrations (άλμπουμ)Επίσημη κυκλοφορία: Απρίλιος 1974 Οι μουσικοί οι οποίοι ηχογράφησαν το "Positive Vibrations" είναι οι εξής: Άλβιν Λι - κιθάρα, φωνητικά Λίο Λάιονς - μπάσο Τσικ Τσέρτσχιλ - πλήκτρα Ρικ Λι - τύμπανα Ten Years After - Positive Vibrations | Songs, Reviews, Credits, Awards | AllMusic Ten Years After - Positive Vibrations | Sputnikmusic Ten Years After reviews
Λουίζα της Λωρραίνης, δούκισσα του Μπουγιόν

Η Λουίζα, γαλλ. Louise de Lorraine, duchess de Bouillon (30 Δεκεμβρίου 1718 - 5 Σεπτεμβρίου 1788) από τον Οίκο της Λωρραίνης-Γκιζ-Ελμπέφ-Μπριόν ήταν κόρη του κόμη του Μαρσάν και με τον γάμο της έγινε δούκισσα του Μπουγιόν.

 Ήταν η δεύτερη κόρη του Καρόλου-Λουδοβίκου κόμη του Μαρσάν και της Ελισάβετ ντε Ροκελώρ, κόρη του Αντωνίου-Γκαστόν στρατάρχη της Γαλλίας. Παντρεύτηκε το 1743 τον Γοδεφρείδο ντε Λα Τουρ ντ'Ωβέρν δούκα του Μπουγιόν και είχε τέκνα: Ιάκωβος-Λεοπόλδος 1746-1802, δούκας του Μπουγιόν. Κάρολος-Λουδοβίκος-Γοδεφρείδος 1749-1767, απεβ. 18 ετών. Λουδοβίκος-Ερρίκος 1753, μία κόρη, απεβ. σύντομα. Branche des comtes d'Harcourt sortie des ducs d'Elbeuf. Googlebooks.org. Retrieved 2010-05-04. van de Pas, Leo. "Charles Louis de Lorraine". Genealogics .org. Retrieved 2010-03-29.
970 Πρίμουλα

Η Πρίμουλα (Primula) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,197. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό.

 Η μέση διάμετρος της Πρίμουλας,όπως και το άλβεδό της είναι άγνωστα. Ο φασματικός τύπος της είναι S(λιθώδης). Η Πρίμουλα περιστρέφεται γύρω από τον εαυτό της μία φορά κάθε 2 ώρες και 47 λεπτά, μία αρκετά γρήγορη περιστροφή. Τροχιά από το JPL (Java) / Εφημερίδα
Άγιοι Αδριανός και Ναταλία

Οι Άγιοι Αδριανός και Ναταλία (278 - 26 Αυγούστου 306) είναι άγιοι της Καθολικής, της Αγγλικανικής, της Ορθόδοξης, της Λουθηρανικής και της Αρμενικής Εκκλησίας. Η μνήμη τους τιμάται στις 26 Αυγούστου.

 Οι Άγιοι Αδριανός και Ναταλία έζησαν στη Νικομήδεια κατά την εποχή του αυτοκράτορα του Μαξιμιανού στις αρχές του τετάρτου αιώνα. Ο 28χρονος τότε Αδριανός ήταν φρουρός του Ρωμαίου αυτοκράτορα Γαλέριου και επικεφαλής του πραιτωρίου. Λέγεται ότι ενώ περνούσαν από μπροστά του Χριστιανοί έτοιμοι για να μαρτυρήσουν, τους ρώτησε την ανταμοιβή που αναμένεται να λάβουν από τον Θεό. Αυτοί απάντησαν τα μάτια δεν έχουν δει, ούτε ακούσει το αυτί, ούτε έχουν εισέλθει στην καρδιά του ανθρώπου, τα πράγματα που έχει ο Θεός προετοιμάσει γι 'αυτούς που τον αγαπούν (1η προς Κορινθίους 2:09). Ο Αδριανός εξεπλάγη τόσο με το θάρρος τους, που ομολόγησε δημοσίως την πίστη του, αν και δεν είχε ο ίδιος ακόμη βαπτισθεί. Τότε φυλακίστηκε και ο ίδιος. Εκεί πήγε η σύζυγός του, Ναταλία, να του συμπαρασταθεί και να του πει να μην λυγίσει. Στην συνέχεια, αφού έγιναν και οι δυο χριστιανοί και αφού υπέμεινε πολλά και φρικτά βασανιστήρια, παρέδωσε το πνεύμα του στη Νικομήδεια. Οι δήμιοι ήθελαν να κάψουν τα σώματα των νεκρών, αλλά μια θύελλα ξέσπασε και σβήστηκε η φωτιά. Η Ναταλία ανακάλυψε ένα από τα χέρια του Αδριανού. Αργότερα, οι χριστιανοί πήραν το σώμα του Αδριανού και το έθαψαν στα προάστια του Βυζαντίου, στην Αργυρούπολη. Η Ναταλία πήγε να ζήσει εκεί, και όταν η ίδια πέθανε, θάφτηκε μαζί με τους μάρτυρες. Απολυτίκιο (Ἦχος γ')Ἀναφαίρετον ὄλβον ἠγήσω, τὴν σωτήριον, πίστιν τρισμάκαρ, καταλιπῶν τὴν πατρῴαν ἀσέβειαν καὶ τῷ Δεσπότῃ κατ' ἴχνος ἑπόμενος, κατεπλουτίσθης ἐνθέοις χαρίσμασιν Ἀδριανὲ ἔνδοξε, σὺν Ναταλία τὴ θεόφρονι Χριστὸν τὸν Θεὸν ἱκετεύσατε σωθῆναι τὰς ψυχὰς ἡμῶν. Γεδεών, Μανουήλ (1884). Χρονικά του Πατριαρχικού Οίκου και του Ναού. Κωνσταντινούπολη: Πατριαρχικό Τυπογραφείο. Γεδεών, Μανουήλ (1885). Πατριαρχικοί Πίνακες: Ειδήσεις ιστορικαί βιογραφικαί περί των Πατριαρχών Κωνσταντινουπόλεως: από Ανδρέου του Πρωτοκλήτου μέχρις Ιωακείμ Γ' του από Θεσσαλονίκης, 36-1884. Κωνσταντινούπολη: Lorenz & Keil. Συναξαριστής των Αγίων Αδριανού και Ναταλίας
Μαίρη Στάνλεϊ του Ντέρμπι

Η Μαίρη Στάνλεϊ του Ντέρμπι (Mary Stanley of Derby, γεννημένη ως Μαίρη Αικατερίνη Σάκσβιλ-Γουέστ Mary Catherine Sackville-West, 23 Ιουνίου 1823 - 6 Δεκεμβρίου 1900) ήταν Αγγλίδα ευγενής.

 Γεννήθηκε στις 23 Ιουνίου 1823, και ήταν κόρη του Γεωργίου Σάκσβιλ-Γουέστ, 5ου Κόμη Ντε Λα Γουρ και της Λαίδη Ελισάβετ Σάκσβιλ.Το 1847 παντρεύτηκε τον Ιάκωβο Γκασκόϊνε-Σέσιλ, 2ο Μαρκήσιο του Σάλισμπερι. Μαζί απέκτησαν πέντε παιδιά: τον Λόρδο Σάκσβιλ Αρθούρο (1848-1898), δεν παντρεύτηκε ποτέ. την Λαίδη Μαίρη Αραμπέλα (1850-1903), παντρεύτηκε τον Άλαν Στιούαρτ. Δεν απέκτησαν παιδιά. την Λαίδη Μαργαρίτα Ελισάβετ (1850-1919), δεν παντρεύτηκε ποτέ. τον Λόρδο Αρθούρο (1851-1913), παντρεύτηκε (1) την Ελισάβετ Άννα Γουίλσον. Απέκτησαν 2 παιδιά και (2) την Φρειδερίκη φον Κλένκ. Δεν απέκτησαν παιδιά. τον Λόρδο Λάιονελ (1853-1901), δεν παντρεύτηκε ποτέ.Το 1870 παντρεύτηκε τον Εδουάρδο Ερρίκο Στάνλεϊ, 15ο Κόμη του Ντέρμπι. Το ζευγάρι δεν απέκτησε απογόνους. Πέθανε στις 6 Δεκεμβρίου 1900 σε ηλικία 77 ετών.
Διβρωμιούχο γερμάνιο

Το διβρωμιούχο γερμάνιο ή διβρωμογερμάνιο είναι η ανόργανη χημική ένωση του γερμανίου και του βρωμίου με χημικό τύπο GeBr2. Στις συνηθισμένες συνθήκες (T = 25°C, P = 1 atm) είναι ένα λευκό κρυσταλλικό στερεό που περιέχει γερμάνιο με βαθμό οξείδωσης +2.

 1. Με επίδραση υδροβρωμίου σε διυδροξείδιο του γερμανίου παράγεται διβρωμιούχο γερμάνιο: 2. Με επίδραση μεταλλικού ψευδαργύρου σε μίγμα τετραβρωμογερμανίου και τριβρωμογερμανάνιου: 1. To διβρωμιούχο γερμάνιο υδρολύεται: 2. Με θέρμανση πάνω από τους 130°C σχηματίζει μίγμα τετραβρωμογερμάνιου και μεταλλικού γερμανίου: Химическая энциклопедия / Редкол.: Кнунянц И.Л. и др.. — М.: Советская энциклопедия, 1988. — Т. 1. — 623 с. Справочник химика / Редкол.: Никольский Б.П. и др.. — 3-е изд., испр. — Л.: Химия, 1971. — Т. 2. — 1168 с. Рипан Р., Четяну И. Неорганическая химия. Химия металлов. — М.: Мир, 1971. — Т. 1. — 561 с.
Πρωτάθλημα πετοσφαίρισης Α1 εθνικής κατηγορίας γυναικών 1995-1996

Το πρωτάθλημα Ελλάδας πετοσφαίρισης γυναικών 1995–96 ήταν το 8ο πρωτάθλημα Α1 κατηγορίας γυναικών. Έγινε με τη συμμετοχή 12 ομάδων και πρωταθλητής αναδείχθηκε για δεύτερη φορά στην ιστορία του ο Φ.Ο. Βριλησσίων.

 Βαθμολογικό σύστημα: 2 βαθμοί για νίκη, 1 βαθμός για ήττα (κανένας σε περίπτωση μηδενισμού). Ο Ιωνικός Ν.Φ. πήρε την πρώτη θέση λόγω καλύτερης διαφοράς στα σετ από τα Βριλήσσια και τον Παναθηναϊκό, ενώ τα Βριλήσσια πήραν τη δεύτερη θέση λόγω καλύτερης διαφοράς στους συνολικούς πόντους από τον Παναθηναϊκό. Στα πλέι οφ οι ομάδες μετέφεραν τους μεταξύ τους αγώνες από την κανονική περίοδο. Έγιναν αγώνες για τις θέσεις 1−8, 1−4, μικροί τελικοί και μεγάλοι τελικοί. Οι ομάδες μετέφεραν τα αποτελέσματα από την κανονική περίοδο, έτσι οι τέσσερις πρώτες της βαθμολογίας, ο Ιωνικός Ν.Φ., τα Βριλήσσια, ο Παναθηναϊκός και ο Φιλαθλητικός, ξεκίνησαν με 2−0 νίκες. Χρειάστηκε μόλις ένας αγώνας για να κριθεί η πρόκριση στην 4αδα. (1) Ιωνικός Ν.Φ. − (8) Κοζάνη (3–0) 2-0 από την κανονική περίοδο. (2) Φ.Ο. Βριλησσίων − (7) Άρης (3–0) 2-0 από την κανονική περίοδο. (3) Παναθηναϊκός − (6) Ε.Α. Λάρισας (3–0) 2-0 από την κανονική περίοδο. (4) Φιλαθλητικός − (5) Α.Ο. Αγίου Σώστη (3–0) 2-0 από την κανονική περίοδο. Στα ημιτελικά οι ομάδες ξεκίνησαν με μία νίκη. Την πρόκριση για το μεγάλο τελικό πήραν ο Ιωνικός και τα Βριλήσσια. (1) Ιωνικός Ν.Φ. − (4) Φιλαθλητικός (3–2) 1-1 από την κανονική περίοδο. (2) Φ.Ο. Βριλησσίων − (3) Παναθηναϊκός (3–2) 1-1 από την κανονική περίοδο. Στο μικρό τελικό ο Παναθηναϊκός επικράτησε του Φιλαθλητικού και κατέλαβε την 3η θέση (3) Παναθηναϊκός − (4) Φιλαθλητικός (3–1) 1-1 από την κανονική περίοδο. Στο μεγάλο τελικό τα Βριλήσσια με μειονέκτημα έδρας πήραν 2 νίκες και με σύνολο 1−3 νίκες κατέκτησαν το πρωτάθλημα για δεύτερη συνεχόμενη χρονιά. (1) Ιωνικός Ν.Φ. − (2) Φ.Ο. Βριλησσίων (1–3) 1-1 από την κανονική περίοδο. Βαθμολογία Αθλ. Ηχώ, 11 Μαρτίου 1996 σελίδα 33 Προημιτελικοί Αθλ. Ηχώ, 18 Μαρτίου 1996, σελίδα 46 Ημιτελικοί, 1η αγωνιστική Αθλ. Ηχώ, 21 Μαρτίου σελίδα 28 Ημιτελικοί, Παναθηναϊκός−Βριλήσσια 3−0 Αθλ. Ηχώ, 24 Μαρτίου σελ. 22 Ημιτελικοί, Φιλαθλητικός−Ιωνικός 3−1 Αθλ. Ηχώ, 26 Μαρτίου σελ. 25 Ημιτελικοί, 3η αγωνιστική Αθλ. Ηχώ, 28 Μαρτίου σελ. 22 Τελικοί, Ιωνικός−Βριλήσσια 2−3 Αθλ. Ηχώ, 31 Μαρτίου σελ. 13 Τελικοί, Παναθηναϊκός−Φιλαθλητικός 3−1 Αθλ. Ηχώ, 1 Απριλίου σελ. 32 Τελικοί, 2η αγωνιστική Αθλ. Ηχώ, 4 Απριλίου σελ. 11 και 22.
Ροζαλία φον Ράουχ

Η Ροζαλία φον Ράουχ (Rosalie von Rauch, γεννημένη ως Ροζαλία Βιλελμίνη Ιωάννα Rosalie Wilhelmina Johanna, 29 Αυγούστου 1820 - 5 Μαρτίου 1879) ήταν Γερμανίδα ευγενής και η μοργανατική σύζυγος του Αλβέρτου της Πρωσίας.

 Η Ροζαλία Βιλελμίνη Ιωάννα γεννήθηκε στις 29 Αυγούστου 1820 στο Βερολίνο, και ήταν το μοναχοπαίδι του Γούσταφ φον Ράουχ και της δεύτερης συζύγου του Ροζαλί φον Χόλτζεντορφ. Η Ροζαλία ήταν Κυρία Επί Των Τιμών της Μαριάννας της Ολλανδίας, πρώτης συζύγου του πρίγκιπα Αλβέρτου. Στις 13 Ιουνίου 1853 παντρεύτηκε τον Αλβέρτο της Πρωσίας, ο οποίος είχε χωρίσει τη γυναίκα του το 1849. Μαζί απέκτησαν δύο παιδιά: τον Γεώργιο Αλβέρτο Γουλιέλμο (1854-1930), παντρεύτηκε (1) την Λάουρα Σαούρμα φον Γέλτς. Απέκτησαν 2 παιδιά και (2) την Μαργαρίτα του Χόενλοε-Έρινγκεν. Απέκτησαν 2 παιδιά. τον Βερνάρδο Γουλιέλμο Αλβέρτο Φρειδερίκο (1857-1914), παντρεύτηκε την Καρλόττα φον ντερ Ντέκεν. Απέκτησαν 4 παιδιά.Λόγω της χαμηλής θέσης της, και σύμφωνα με τους νόμους της Οίκου των Χοεντσόλερν, ο γάμος τους ήταν μοργανατικός, το ζευγάρι αναγκάστηκε να φύγει από την Πρωσική αυλή. Ο Αλβέρτος βρισκόταν σε σύγκρουση με τον αδερφό του Φρειδερίκο Γουλιέλμο Δ΄ της Πρωσίας, ο οποίος αντιτάχθηκε στο διαζύγιο του από την Μαριάννα. Πέθανε στις 5 Μαρτίου 1879 στο Κάστρο Άλμπρεχτσμπεργκ σε ηλικία 58 ετών. Είναι θαμμένη στο Κοιμητήριο της Δρέσδης. Hans Zeidler und Heidi Zeidler: Der vergessene Prinz. Geschichte und Geschichten um Schloß Albrechtsberg. Verlag der Kunst, Dresden 1995, ISBN 3-7608-0341-5 Gorch Pieken/Cornelia Kruse: Preußisches Liebesglück. Propyläen Verlag, Berlin 2007, ISBN 978-3-549-07337-7 Silke Marburg: Europäischer Hochadel: König Johann von Sachsen (1801-1873) und die Binnenkommunikation einer Sozialformation. Akademie Verlag, 2008, S. 169 f. Daniel Schönpflug: Die Heiraten der Hohenzollern. Verwandtschaft, Politik und Ritual in Europa 1640–1918. Verlag Vandenhoeck & Ruprecht. Göttingen, 2013. S. 104. Ernst Heinrich Kneschke: Neues allgemeines deutsches Adels-Lexicon. Band 4, 1863, S. 420. Genealogisches Handbuch des Adels Gräfliche Häuser. Bd. I, Verlag C.A.Starke, GlücksburgIOstsee, 1953, S. 169 f. Silke Marburg: European nobility: King John of Saxony (1801-1873) and the internal communication of a social formation, Verlag Academy, 2008, p. 169. Ernst Heinrich Kneschke: Neues allgemeines deutsches Adels-Lexicon, vol. 4, 1863, p. 420. Genealogical Databese dy Herbert Stoyan Αρχειοθετήθηκε 2014-07-14 στο Wayback Machine. [retrieved 18 June 2014]. Complete Genealogy of the House of Hohenozollern [retrieved 18 June 2014]. Schloss Albrechtsberg Website (in German) [retrieved 18 June 2014].
Λαϊμντότα Στραουγιούμα

Η Λαϊμντότα Στραουγιούμα (λετ.: Laimdota Straujuma) είναι Λετονή οικονομολόγος και πολιτικός η οποία υπηρέτησε ως πρωθυπουργός από τις 22 Ιανουαρίου 2014 ως τις 11 Φεβρουαρίου 2016. Προτού αναλάβει πρωθυπουργός της χώρας, η Στραουγιούμα διετέλεσε υπουργός Γεωργίας από το 2011 μέχρι το 2014. Είναι η πρώτη γυναίκα πρωθυπουργός της Λετονίας.

 Από το 2000 μέχρι το 2006 διετέλεσε γραμματέας του Υπουργείο Γεωργίας της Λετονίας, ενώ από το 2007 μέχρι το 2010 διετέλεσε γραμματέας του Υπουργείου Περιφερειακής Ανάπτυξης και Τοπικής Αυτοδιοίκησης. Στις 25 Οκτωβρίου 2011 ορίστηκε ως υπουργός Γεωργίας. Στις 5 Ιανουαρίου 2014, το κόμμα Ενότητα πρότεινε τη Στραουγιούμα ως υποψήφια για τη θέση του πρωθυπουργού της χώρας ύστερα από την παραίτηση του Βάλντις Ντομπρόβσκις. Η υποψηφιότητά της στηρίχθηκε από την Ενότητα, το Κόμμα Μεταρρύθμισης, την Εθνική Συμμαχία και την αντιπολιτευόμενη Ένωση Πρασίνων και Αγροτών.Παραιτήθηκε από πρωθυπουργός στις 7 Δεκεμβρίου 2015 εξαιτίας δυσκολιών στη σύνταξη του προϋπολογισμού, ανάμεσα στα άλλα. Στις 22 Ιανουαρίου 2014 ανέλαβε την πρωθυπουργία, μετά την αποδοχή της παραίτησης του προκατόχου της Βάλντις Ντομπρόβσκις, από τον Πρόεδρο Άντρις Μπέρζινς ενώ η ίδια προτάθηκε για πρωθυπουργός στις 5 Ιανουαρίου 2014, μετά από συνεννόηση της με τον κεντροδεξιό τρικομματικό της συνασπισμό της. Κατά την παραμονή της στην πρωθυπουργία η Στραουγιούμα υλοποιήσε σκληρή δημοσιονομική πολιτική, αλλά και κράτησε σκληρή στάση έναντι των ρωσικών μειονοτήτων στη χώρα της σε αντίποινα για την προσάρτηση της Κριμαίας, στη Ρωσία, έναντι της Ουκρανίας. Υπέβαλλε την παραίτηση της από την πρωθυπουργία στις 7 Δεκεμβρίου 2015 εξαιτίας, των δυσκολιών στη σύνταξη και ψήφιση του κρατικού προϋπολογισμού 2016, οποίος προέβλεπε την αύξηση των φόρων. Η παραίτησή της έγινε αποδεκτή στις 11 Φεβρουαρίου 2016, ενώ τη διαδέχθηκε στον πρωθυπουργικό θώκο ο Μάρις Κουσίνσκις.
Δώσε μου το Χέρι σου

Το Δώσε μου το Χέρι σου (γαλλικά: Prête-moi ta main) είναι μια ρομαντική κωμωδία Γαλλικής παραγωγής του 2006, σε σκηνοθεσία Ερίκ Λαρτιγκό και βασισμένη σε μια ιδέα του Αλέν Σαμπά. Στην ταινία πρωταγωνιστούν οι: Σαρλότ Γκενσμπούρ, Αλέν Σαμπά και Μπερναντέτ Λαφόντ.

 Ο Λουί (Αλέν Σαμπά) είναι ένας 43χρονος ευτυχισμένος και παραχαϊδεμένος εργένης, με επιτυχημένη καριέρα και άνετη ζωή. Η οικογένεια του προσπαθεί με κάθε τρόπο να τον παντρέψει και του δίνουν διορία ένα χρόνο. Το πρόβλημα είναι πως ο Λουί δεν θέλει κάποια σοβαρή σχέση από όταν η οικογένεια του στάθηκε εμπόδιο στον πρώτο αληθινό του έρωτα. Αφού απορρίπτει όλα τα "προξενιά" που του γίνονται συλλαμβάνει ένα πονηρό σχέδιο, να παρουσιάσει την αδελφή μιας φίλης του, Έμα (Σαρλότ Γκέινσμπουργκ) ως σοβαρή σχέση και υποψήφια νύφη. Πιστεύει ότι έτσι θα απαλλαγεί από τις παρεμβάσεις των δικών του, αλλά τα πράγματα δεν πάνε ακριβώς σύμφωνα με το σχέδιο.... Η ταινία βγήκε στις Γαλλικές αίθουσες την 1 Νοεμβρίου του 2006 και κατέκτησε κατευθείαν την κορυφή των εισπράξεων με περισσότερα από 1 εκατομμύριο εισιτήρια. Στις 19 Δεκεμβρίου την ταινία είχαν παρακολουθήσει πάνω από 3 εκατομμύρια θεατές, κατατάσσοντας την έτσι στις πιο επιτυχημένες ταινίες του 2006 για τη Γαλλία. Η ταινία πήρε εξαιρετικά καλές κριτικές και από πολλούς χαρακτηρίστηκε σαν η "κωμωδία της χρονιάς". Επίσημη Ιστοσελίδα (στα Γαλλικά) H ταινία στην IMDb
Νέα Σαλαμίνα Αμμοχώστου (πετοσφαίριση γυναικών)

Η Νέα Σαλαμίνα Αμμοχώστου είναι κυπριακή πετοσφαιρική ομάδα γυναικών. Αποτελεί τμήμα του σωματείου της Νέας Σαλαμίνας Αμμοχώστου. Η ομάδα δημιουργήθηκε το 1976 αλλά ανέστειλε τη λειτουργία της το 1985. Το 2019 η ομάδα επαναδραστηριοποιήθηκε.

 Το 1976 αποφασίστηκε η δημιουργία γυναικείας ομάδας πετοσφαίρισης στη Λεμεσό, με στόχο «πρώτο να ασχολούνται οι κοπέλες με την πετοσφαίριση και δεύτερο να διατηρείται η οντότητα του σωματείου», η οποία απειλείτο μετά την προσφυγιά και το διασκορπισμό των φιλάθλων της ομάδας. Πρώτος προπονητής της ομάδας ήταν ο Νικής Γεωργίου.Με τη λήξη της περιόδου 1984-85, το διοικητικό συμβούλιο αποφάσισε να αναστείλει τις δραστηριότητες της γυναικείας ομάδας για οικονομικούς λόγους. Η Νέα Σαλαμίνα την τελευταία της περίοδο ήταν φιναλίστ του κυπέλλου. Συνολικά, στα 7 χρόνια παρουσίας της, η γυναικεία η ομάδα ήταν τρεις φορές δευτεραθλήτρια (1980-81, 1981-82, 1982-83) και τρεις φορές φιναλίστ του κυπέλλου (1979-80, 1982-83, 1984-85). Μάλιστα, την περίοδο 1981-82 είχε ισοβαθμήσει στην πρώτη θέση με την ΑΕΛ Λεμεσού, αλλά υστερούσε στην αναλογία των σετ, κατά μόλις δύο σετ.Το 2011 έχει δραστηριοποιηθεί ξανά το τμήμα της γυναικείας πετόσφαιρας. Αρχικά δημιουργήθηκα τμήματα κορασίδων και παγκορασίδων που συμμετείχαν και συμμετέχουν στις διοργανώσεις της ΚΟΠΕ. Το 2019 δημιουργήθηκε και γυναικεία ομάδα η οποία εντάχθηκε στη Β΄ κατηγορία 2019-20., καταλαμβάνοντας τη δεύτερη θέση. Την περίοδο 2020-21 κατέκτησε το πρωτάθλημα και προβιβάστηκε στην Α΄ κατηγορία. Επιπρόσθετα, κατέκτησε και το Κύπελλο Β΄ κατηγορίας. ΓυναικώνΠρωτάθλημα Β΄ κατηγορίας: Πρωταθλήτρια (1): 2020-21 Κύπελλο Β΄ κατηγορίας: Κυπελλούχος (1): 2020-21Παγκορασίδες Πρωτάθλημα: Πρωταθλήτρια (2): 2018, 2019 Α΄ κατηγορία πετοσφαίρισης γυναικών Κύπρου Στυλιανού, Πάμπος· Γεωργίου, Νεόφυτος (1988). Νέα Σαλαμίνα, 40 χρόνια πρωτοπόρας αθλητικής πορείας. Κύπρος: Νέα Σαλαμίνα Αμμοχώστου. Στυλιανού, Πάμπος (1998). 50 χρόνια Νέα Σαλαμίνα 1948-1998. Κύπρος: Νέα Σαλαμίνα Αμμοχώστου. ISBN 978-9963-8370-0-7. Στυλιανού, Πάμπος (2018). Νέα Σαλαμίνα Αμμοχώστου 1948-2018. Κύπρος: Αθλητικό Σωματείο Νέα Σαλαμίνα Αμμοχώστου. ISBN 978-9925-559-17-6. Επίσημος ιστότοπος Νέα Σαλαμίνα στο Facebook Νέα Σαλαμίνα, επίσημος λογαριασμός στο Twitter. Νέα Σαλαμίνα στο Instagram Βίντεο αφιέρωμα στην ίδρυσης της πετοσφαιρικής Νέας Σαλαμίνας στο YouTube
Πάντελ

Το πάντελ είναι άθλημα με ρακέτα, που συνήθως παίζεται σε ζευγάρια σε κλειστό γήπεδο ελαφρώς μικρότερο από ένα διπλό γήπεδο τένις. Το σκορ μετριέται το ίδιο με το κανονικό τένις και οι μπάλες που χρησιμοποιούνται είναι παρόμοιες αλλά με λίγο λιγότερη πίεση. Οι κύριες διαφορές είναι ότι το γήπεδο έχει τοίχους και οι μπάλες μπορούν να παιχτούν πάνω τους με παρόμοιο τρόπο με το σκουός και ότι χρησιμοποιούνται συμπαγείς, χωρίς κορδόνια ρακέτες. Το ύψος της μπάλας κατά το σερβίρισμα πρέπει να είναι στο επίπεδο της μέσης ή κάτω από αυτό.

 Το άθλημα εφευρέθηκε στο Μεξικό από τον Ενρίκε Κορκουέρα το 1969. Είναι πολύ δημοφιλές στην Ισπανία και σε πολλές χώρες της Λατινικής Αμερικής, ιδιαίτερα στο Μεξικό, την Αργεντινή, τη Βραζιλία, τον Ισημερινό, τον Παναμά και τη Χιλή. Το Padel Pro Tour (PPT) δημιουργήθηκε το 2005 ως αποτέλεσμα της συμφωνίας μεταξύ μιας ομάδας διοργανωτών αγώνων πάντελ και της Ένωσης Επαγγελματιών Παικτών Πάντελ (AJPP) και της Ισπανικής Γυναικείας Ένωσης Πάντελ (AFEP). Σήμερα, το πιο σημαντικό πρωτάθλημα πάντελ είναι World Padel Tour (WPT), που ξεκίνησε στην Ισπανία αν και έχει ήδη επεκταθεί διεθνώς. Το 2014 το WPT ταξίδεψε στην Πορτογαλία, την Αργεντινή και το Ντουμπάι. Η δημοτικότητα του αθλήματος κατά μήκος της Κόστα ντελ Σολ στη νότια Ισπανία και του Αλγκάρβε στη νότια Πορτογαλία το έχει εκθέσει σε μεγάλο αριθμό Βρετανών επισκεπτών, οδηγώντας σε αυξημένη δημοτικότητα του αθλήματος στο Ηνωμένο Βασίλειο και στην έναρξη της Ομοσπονδίας Παντέλ του Ηνωμένου Βασιλείου το 2011. Οι κανόνες του πάντελ ορίζουν ότι ο αγωνιστικός χώρος πρέπει να είναι ορθογώνιος, πλάτους 10 μέτρων (οπίσθιος τοίχος) και μήκους 20 μέτρων (με ανοχή 0,5%), που περικλείεται από τοίχους. Στη μέση του αγωνιστικού χώρου υπάρχει ένα δίχτυ που χωρίζει το γήπεδο στα δύο. Το φιλέ έχει μέγιστο ύψος 88 εκ. στο κέντρο ανεβαίνοντας στα 92 εκατοστά στα πλάγια (με 0,5 εκατοστά ανοχή).Η υπερκατασκευή είναι κατασκευασμένη από τη σύνδεση πάνελ ύψους 3 μ. x πλάτους 2 μ., με επιπλέον ύψος 1 μ. πάνω από τους γυάλινους πίσω τοίχους. Αυτό το επιπλέον ύψος 1 μ. συνεχίζεται για 2 μ. από κάθε γωνία πάνω από τα πλευρικά τοιχώματα επίσης. Αυτό σημαίνει ότι οι πίσω τοίχοι και οι γωνίες σερβίς έχουν στην πραγματικότητα ύψος 4 μέτρα, ενώ τα υπόλοιπα πλευρικά τοιχώματα έχουν ύψος 3 μέτρα. Τα γυάλινα πάνελ αποτελούν τα πίσω τοιχώματα και οι πλευρικοί τοίχοι σερβίς (πλησιέστερα 2 πλαϊνά πάνελ στα πίσω τοιχώματα), ενώ τα μεταλλικά πάνελ καταλαμβάνουν τις πλευρές. Οι γραμμές σερβίς τοποθετούνται 3 μέτρα πριν από τον πίσω τοίχο και υπάρχει επίσης μια άλλη γραμμή στη μέση που χωρίζει το κεντρικό ορθογώνιο στη μέση. Όλες οι γραμμές έχουν πλάτος 5 εκατοστά και πρέπει να είναι ευδιάκριτες. Το ελάχιστο ύψος μεταξύ του αγωνιστικού χώρου και ενός εμποδίου (π.χ. οροφή) είναι 6 μέτρα. Διεθνής Ομοσπονδία Πάντελ World Padel Tour
Γενικές εκλογές της Μπουρκίνα Φάσο (2015)

Γενικές εκλογές διεξήχθησαν στην Μπουρκίνα Φάσο στις 29 Νοεμβρίου 2015. Οι εκλογές ήταν οι πρώτες εθνικές εκλογές στη χώρα μετά την εξέγερση στην Μπουρκίνα Φάσο το 2014 και την αποχώρηση του Προέδρου Μπλεζ Κομπαορέ, που κυβέρνησε τη χώρα επί 27 χρόνια. Το κόμμα του πρώην προέδρου Κομπαορέ, το Κογκρέσο για Δημοκρατία και Πρόοδο, απαγορεύτηκε από το να κατεβάσει έναν υποψήφιο για τις προεδρικές εκλογές, ωστόσο έλαβε μέρος στις βουλευτικές εκλογές. Οι προεδρικές εκλογές κερδήθηκαν από τον Ρος Μαρκ Κριστιάν Καμπορέ από το Κίνημα του Λαού για Πρόοδο, με ποσοστό 53% των ψήφων από τον πρώτο γύρο.

 Η εκλογή του Προέδρου έγινε με το σύστημα των δύο γύρων, με το ενδεχόμενο να διεξαχθεί και δεύτερος γύρος σε περίπτωση που δεν θα αναδεικνυόταν νικητής από τον πρώτο γύρο (αυτό θα σήμαινε ότι κανείς υποψήφιος δεν θα ελάμβανε πάνω από το 50% των ψήφων). Η επίσημη προεκλογική εκστρατεία ξεκίνησε στις 8 Νοεμβρίου, με 14 υποψηφίους για τις προεδρικές εκλογές. Ο Καμπορέ άρχισε την εκστρατεία από την πόλη Μπόμπο-Τζουλάσο, με τη συμμετοχή 30.000 υποστηρικτών. Στην εκστρατεία ευνοήθηκαν οι εύποροι υποψήφιοι, που μπορούσαν εύκολα να καλύψουν τα ταξιδιωτικά τους και άλλα έξοδα, ακόμα και με τη χρήση ελικοπτέρων. Τα πρώτα μερικά αποτελέσματα των προεδρικών εκλογών ανακοινώθηκαν στις 30 Νοεμβρίου. Η συμμετοχή διαμορφώθηκε γύρω στο 60%.Τα αποτελέσματα των βουλευτικών εκλογών ανακοινώθηκαν στις 2 Δεκεμβρίου 2015 και έδειξαν ότι το κόμμα του Καμπορέ (το MPP), πρώτευσε με 55 από τις συνολικά 127 έδρες στο κοινοβούλιο, χωρίς όμως να έχει αυτοδυναμία. Το κόμμα του Ντιαμπρέ, το UPC, κέρδισε 33 έδρες και το CDP έλαβε 18.Τα τελικά επίσημα αποτελέσματα γνωστοποιήθηκαν από το Συνταγματικό Δικαστήριο στις 15 Δεκεμβρίου 2015, επιβεβαιώνοντας τη νίκη του Καμπορέ με ποσοστό 53% των ψήφων. Ορκίστηκε πρόεδρος στις 29 Δεκεμβρίου 2015. Στις 30 Δεκεμβρίου η Εθνοσυνέλευση εξέλεξε πρόεδρο το Σαλίφ Ντιαλό, ηγετικό στέλεχος του MPP, με τη θετική ψήφο των 78 βουλευτών από τους συνολικά 127 αντιπροσώπους.
Μπρουνό Τσιμπαλά

Ο Μπρουνό Τσιμπαλά (Bruno Tshibala Nzenze, γενν. 20 Φεβρουαρίου 1956) είναι πολιτικός από τη Λαοκρατική Δημοκρατία του Κονγκό και χρημάτισε πρωθυπουργός της χώρας από τις 18 Μαΐου 2017 ως τις 7 Σεπτεμβρίου 2019.

 Ολοκλήρωσε την πρωτοβάθμια και δευτεροβάθμια εκπαίδευση στο Λουμπούμπασι και σπούδασε νομικά στο Πανεπιστήμιο Μαριάν Νγκουαμπί στην Μπραζαβίλ. Ξεκίνησε την πολιτική του σταδιοδρομία του από τα φοιτητικά του χρόνια τον Απρίλιο του 1980 σε ηλικία 25 ετών όταν έγινε μέλος ενός αριστερού πολιτικού κόμματος στο Ζαΐρ κατά τη διακυβέρνηση του Μομπούτου Σέσε Σέκο. Τον Δεκέμβριο του 1980ο ίδιος μαζί με 13 μέλη του κοινοβουλίου συνέταξε επιστολή με την οποία ζήτησε από τον πρόεδρο Μομπούτου να προβεί σε δημοκρατικές μεταρρυθμίσεις κατά την περίοδο που η χώρα τελούσε υπό μονοκομματικό καθεστώς. Στις 7 Απριλίου 2017 ο πρόεδρος Ζοζέφ Καμπιλά τον διόρισε ως πρωθυπουργό στη διάρκεια τηλεοπτικής ομιλίας που μεταδόθηκε σε πανεθνικό δίκτυο. Ανέλαβε καθήκοντα στις 18 Μαΐου 2017.Ο Τσιμπαλά ήταν υποψήφιος γερουσιαστής στις εκλογές που διεξήχθησαν τον Μάρτιο του 2019, όμως απέτυχε να εκλεγεί. Συνελήφθη στο Διεθνές Αεροδρόμιο Κινσάσα στις 9 Οκτωβρίου 2016 λίγο πριν επιβιβαστεί σε αεροσκάφος για τις Βρυξέλλες και τέθηκε υπό κράτηση στις κεντρικές φυλακές της Μακαλά στην Κινσάσα. Ο γενικός εισαγγελέας της χώρας τον κατηγόρησε για την οργάνωση διαδηλώσεων στις 19 και στις 20 Σεπτεμβρίου 2016 στην πρωτεύουσα. Στη συνέχεια απελευθερώθηκε προσωρινά στις 29 Νοεμβρίου 2016.
Θεώρημα της Βρετανικής σημαίας

Στην γεωμετρία, το θεώρημα της Βρετανικής σημαίας δηλώνει ότι σε ένα ορθογώνιο A B Γ Δ {\displaystyle \mathrm {AB\Gamma \Delta } } , για οποιοδήποτε εσωτερικό του σημείο P {\displaystyle \mathrm {P} } , ισχύει ότι A P 2 + Γ P 2 = B P 2 + Δ P 2 {\displaystyle \mathrm {AP} ^{2}+\mathrm {\Gamma P} ^{2}=\mathrm {BP} ^{2}+\mathrm {\Delta P} ^{2}} .

 Θεωρούμε τις αποστάσεις w , x , y , z {\displaystyle w,x,y,z} του σημείου P {\displaystyle \mathrm {P} } από τις πλευρές A B , B Γ , Γ Δ , Δ A {\displaystyle \mathrm {AB} ,\mathrm {B\Gamma } ,\mathrm {\Gamma \Delta } ,\mathrm {\Delta A} } . Από το πυθαγόρειο θεώρημα στο ορθογώνιο τρίγωνο A P P 1 {\displaystyle \mathrm {APP_{1}} } έχουμε ότι ( A P ) 2 = w 2 + z 2 {\displaystyle (\mathrm {AP} )^{2}=w^{2}+z^{2}} ,και στο τρίγωνο Γ P P 3 {\displaystyle \mathrm {\Gamma PP_{3}} } έχουμε ότι ( Γ P ) 2 = x 2 + y 2 {\displaystyle (\mathrm {\Gamma P} )^{2}=x^{2}+y^{2}} .Συνδυάζοντας τις δύο παραπάνω σχέσεις έχουμε ότι Αντίστοιχα, για τις B P {\displaystyle \mathrm {BP} } και Δ P {\displaystyle \mathrm {\Delta P} } έχουμε ότι Συνδυάζοντας τις σχέσεις (1) και (2), λαμβάνουμε τη ζητούμενη. Διάφορες επεκτάσεις του θεωρήματος έχουν ερευνηθεί. Το θεώρημα παίρνει το όνομά του από την σημαία του Ηνωμένου Βασιλείου της Μεγάλης Βρετανίας. Ορθογώνιο παραλληλόγραμμο Πυθαγόρειο θεώρημα British Flag Theorem at artofproblemsolving.com
Χιντέο Ιτοκάβα

Ο Χιντέο Ιτοκάβα (糸 英夫, Itokawa Hideo, 20 Ιουλίου 1912 – 21 Φεβρουαρίου 1999) ήταν Ιάπωνας πρωτοπόρος των πυραύλων, γνωστός στην πατρίδα του με το προσωνύμιο «δόκτωρ Πύραυλος» και θεωρούμενος από τα ΜΜΕ ως ο πατέρας του διαστημικού προγράμματος της Ιαπωνίας.Ο αστεροειδής 25143 Ιτοκάβα (Itokawa), που ανακαλύφθηκε το 1998, ονομάσθηκε έτσι προς τιμή του Χιντέο Ιτοκάβα. Η ονομασία δόθηκε μετά την εκτόξευση το 2003 ενός ιαπωνικού διαστημοπλοίου, του Χαγιαμπούσα, με στόχο την προσεδάφιση πάνω στον συγκεκριμένο αστεροειδή.

 Γεννημένος στο Τόκιο, ο Ιτοκάβα περνούσε δύο τάξεις ανά έτος στο σχολείο και απεφοίτησε από το Αυτοκρατορικό Πανεπιστήμιο του Τόκιο το 1935 με πτυχίο αεροναυπηγικής. Το 1941, σε ηλικία 29 ετών, έγινε επίκουρος καθηγητής στο ίδιο πανεπιστήμιο. Κατά τον Β΄ Παγκόσμιο Πόλεμο ασχολήθηκε με τη σχεδίαση αεροσκαφών στην Εταιρεία Αεροσκαφών Νακατζίμα, δημιουργώντας το μονοθέσιο μαχητικό μοντέλο Nakajima Ki-43, γνωστό επίσης με το παρατσούκλι «Χαγιαμπούσα» (= πετρίτης) και στους Αμερικανούς πιλότους ως «Όσκαρ». Ο Ιτοκάβα έγινε καθηγητής α΄ βαθμίδας το 1948. Το 1955 εργάσθηκε στον σχεδιασμό του «Πυραύλου-μολύβι» για λογαριασμό του διαστημικού προγράμματος της Ιαπωνίας. Απεχώρησε από το πανεπιστήμιο το 1967 και ίδρυσε ένα ινστιτούτο. Πολυτάλαντη και πολυσχιδής προσωπικότητα, ο Ιτοκάβα συνέγραψε 49 βιβλία, πολλά από τα οποία ευπώλητα. Στον αθλητισμό, ασχολήθηκε με το μπάσκετ, το γκολφ και την κολύμβηση. Στη μουσική, ασχολήθηκε με την ενορχήστρωση και έπαιζε ποικίλα μουσικά όργανα, όπως βιολοντσέλο, φυσαρμόνικα, πιάνο, βιολί και ταϊσόγκοτο (έγχορδο όργανο που εφευρέθηκε στην Ιαπωνία, γνωστό και ως «άρπα της Ναγκόγια»). Ενδιαφερόταν επίσης για τα εγκεφαλικά κύματα, το μα-τζονγκ, τη φιλοσοφία και τα αγγλικά θεατρικά έργα. Gyakuten no Hasso Hachijussai no Aria Koya wo Yuku
Live At Carnegie Hall

Το Live At Carnegie Hall είναι ζωντανά ηχογραφημένο άλμπουμ του αμερικάνικου blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 29 Ιουλίου του 1997 μέσω της δισκογραφικής εταιρείας "Epic Records". Η ηχογράφηση του πραγματοποιήθηκε στο "Carnegie Hall" της Νέας Υόρκης στις 4 Οκτωβρίου 1984, σε μία συναυλία της οποίας τα κέρδη πήγαν στον φιλανθρωπικό οργανισμό "T.J. Martell Foundation". Στην συγκεκριμένη συναυλία πραγματοποίησαν γκεστ εμφανίσεις οι Τζίμι Βον, Τζορτζ Ρέινς, Dr. John, η Άντζελα Στρέλι και τα πνευστά της μπάντας Roomful of Blues. Ο δίσκος σκαρφάλωσε στο αμερικάνικο Top-40 και παρέμεινε στην κορυφή των τσαρτ των μπλουζ άλμπουμ για οκτώ εβδομάδες. Το "Allmusic" το βαθμολόγησε με 4 / 5 αστέρια, το "Rate Your Music" με 4 / 5 αστέρια, όπως και το "Musician's Friend".

 1. Intro - Ken Dashow / John Hammond - 2:09 2. Scuttle Buttin' (Vaughan) - 2:43 3. Testify (Ronald Isley, O'Kelly Isley Jr., Rudolph Isley) - 5:20 4. Love Struck Baby (Vaughan) - 3:05 5. Honey Bee (Vaughan) - 3:05 6. Cold Shot (Kindred, W. C. Clark) - 4:45 7. Letter to My Girlfriend (Jones) - 3:08 8. Dirty Pool (Bramhall, Vaughan) - 6:40 9. Pride and Joy (Vaughan) - 4:48 10. The Things That I Used to Do (Jones) - 5:26 11. C.O.D. (Gooden) - 5:32 12. Iced Over (AKA "Collins' Shuffle") (Collins, Vaughan) - 5:11 13. Lenny (Vaughan) - 7:14 14. Rude Mood (Vaughan) - 2:22 Live At Carnegie Hall (άλμπουμ) Επίσημη κυκλοφορία: 29 Ιουλίου 1997 Live At Carnegie Hall (άλμπουμ)Ηνωμένες Πολιτείες (RIAA Certification): Χρυσός Οι μουσικοί οι οποίοι ηχογράφησαν το "Live At Carnegie Hall" ήταν οι εξής: Στίβι Ρέι Βον - κιθάρα, φωνητικά Τζάκι Νιούχαουζ - μπάσο Κρις Λέιτον - τύμπαναΓκεστ συμμετοχέςΤζίμι Βον - κιθάρα Dr. John - πιάνο, πλήκτρα Τζορτζ Ρέινς - τύμπανα Μπομπ Ίνος - τρομπέτα Πόρκι Κόεν - τρομπόνι Ριτς Λατέιλ - σαξόφωνο Γκρεγκ Πίκολο - σαξόφωνο Νταγκ Τζέιμς - σαξόφωνο Άντζελα Στρέλι - φωνητικά Live At Carnegie Hall - Stevie Ray Vaughan | Songs, Reviews, Credits, Awards | AllMusic Stevie Ray Vaughan & Double Trouble - Live At Carnegie Hall (Vinyl, LP) CD Review: Stevie Ray Vaughan and Double Trouble, "Live At Carnegie Hall"
Εικόνες του Επινάλ

Οι εικόνες του Επινάλ (Γαλλικά: Images d'Épinal) είναι τύπος έγχρωμων χαρακτικών με δημοφιλές θέμα και φωτεινά χρώματα σε στυλ ναΐφ. Είναι εκτυπώσεις σε ξύλο (ξυλογραφία), μέταλλο (χαλκογραφία) και αργότερα σε πέτρα (λιθογραφίες) που δημιουργούσαν μικρογράφοι, σχεδιαστές και καρικατουρίστες και προορίζονταν κυρίως για το αγράμματο κοινό της υπαίθρου. Παρουσίαζαν χαρακτήρες παραμυθιών ή ακόμη και πολιτική σάτιρα ή ιστορικά και επίκαιρα γεγονότα και άλλα λαϊκά θέματα. Στο παρελθόν, τις πωλούσαν πλανόδιοι έμποροι (πραματευτάδες) που διέτρεχαν πόλεις και χωριά με ποικίλο εμπόρευμα (από βιβλία έως κορδέλες, εικόνες και τραγούδια όλων των ειδών) και δίνουν μια ιδέα της λαϊκής φαντασίας. Οι εικόνες του Επινάλ έλαβαν το όνομά τους από το Επινάλ, στη βορειοανατολική Γαλλία, πόλη που ήταν ένα από τα κύρια κέντρα παραγωγής. Ο πρώτος καλλιτέχνης που παρήγαγε μαζικά αυτόν τον τύπο εικόνας ήταν ο Ζαν-Σαρλ Πελερέν, ο οποίος ζούσε στο Επινάλ.Το τυπογραφείο Ιμαζερί του Επινάλ συνεχίζει και σήμερα την παραγωγή εικόνων με την παλιά τεχνοτροπία.

 Οι λαϊκές εκτυπώσεις, σε φέιγ βολάν, δημιουργήθηκαν στο Παρίσι χάρη στις διάφορες τεχνικές διαδικασίες όπως η ξυλογραφία, αργότερα τον 17ο αιώνα η χαρακτική σε χαλκό και τέλος η λιθογραφία. Στο Επινάλ η λιθογραφία εμφανίστηκε γύρω στο 1850. Στο τέλος του 18ου αιώνα, στη Γαλλία υπήρχαν διάφορα σημαντικά κέντρα κυρίως θρησκευτικής εικονογραφίας (Ορλεάνη, Ρεν, Σαρτρ). Με τη Γαλλική Επανάσταση, οι παραδοσιακές εικόνες έχασαν το ενδιαφέρον τους και η εικονογραφία πήρε νέα κατεύθυνση στα ανατολικά της Γαλλίας. Ένας επιχειρηματίας του Επινάλ, ο Ζαν-Σαρλ Πελερέν, αρχικά κατασκευαστής παιγνιοχάρτων, από το 1809 έδωσε στις εικόνες του μια νέα θεματολογία με κοινωνική και πολιτική απήχηση με θέματα σατιρικά και επίκαιρα που του επέτρεψε να αντισταθεί στον χρόνο και έδωσε στις εικόνες του το όνομα του Επινάλ. Με την εξάπλωση, μετά το 1815, του «Ναπολεόντειου θρύλου» και τη δόξα της Πρώτης Αυτοκρατορίας, από τους στρατιώτες της μέχρι τον ηγέτη της, το Επινάλ καθιερώθηκε στη Γαλλία ως το σημαντικότερο κέντρο, επισκιάζοντας την παραγωγή εικόνων άλλων πόλεων. Μεταξύ των εικόνων της παραγωγής του τυπογραφείου Ιμαζερί του Επινάλ, βρίσκουμε να κυκλοφορούν από το 1896, τα «αινίγματα». Το αντικείμενο του παιχνιδιού ήταν να αναζητηθεί ένα κρυφό αντικείμενο ή πρόσωπο. Πολύ συχνά, η εικόνα έπρεπε να γυρίσει ανάποδα για να αποκαλυφθεί. Η εικόνα συνοδευόταν από επεξηγηματικό κείμενο σχετικά με τη φύση του αντικειμένου ή του χαρακτήρα που έπρεπε να ανακαλυφθεί. Αυτά τα αινίγματα με τη μορφή μικρών εικόνων ήταν ιδιαίτερα δημοφιλή ως δώρα για μικρά παιδιά. Η έκφραση «εικόνα του Επινάλ» στα γαλλικά ορίζει τέλεια το υπερβολικά θετικό κλισέ, την απλοποιημένη, ωραιοποιημένη, αφελή αναπαράσταση μιας πραγματικότητας.
Σεγκούντα Ντιβιζάο ντε Όνρα 1997–98

Η Σεγκούντα Ντιβιζάο ντε Όνρα 1997–98 ήταν η 8η περίοδος της Σεγκούντα Ντιβιζάο ντε Όνρα και η 64η αναγνωρισμένη περίοδος του β΄ επιπέδου ποδοσφαίρου στην Πορτογαλία.

 Στη διοργάνωση συμμετείχαν 18 ομάδες με την ΟΝ Λεϊρία να κερδίζει το πρωτάθλημα και μαζί με τις ΣΚ Μπέιρα Μαρ και ΦΚ Αλβέρκα να προβιβάζονται στην Πριμέιρα Λίγκα. Οι Ακαδέμικο ντε Βιζεού ΦΚ, ΣΚΟ Τορεένσε και ΚΝ Νασιονάλ υποβιβάστηκαν στη Σεγκούντα Ντιβιζάο. Η τελική βαθμολογία του πρωταθλήματος ήταν: Portugal 1997/98 - RSSSF (Jorge Santos, Jan Schoenmakers and Daniel Dalence) Portuguese II Liga 1997/1998 - footballzz.co.uk
Βεατρίκη του Βρανδεμβούργου, κυρία του Μεκλεμβούργου

Να μη συγχέεται με τη Βεατρίκη του Βρανδεμβούργου σύζυγο δύο δουκών των Πιάστ-Σιλεσίας.Η Bεατρίκη, γερμ.: Beatrix von Brandenburg (απεβ. 22 Σεπτεμβρίου 1314) από τον Οίκο των Ασκάνια ήταν κόρη του μαργράβου του Βρανδεμβούργου και με τον γάμο της έγινε κυρία του Μεκλεμβούργου.

 Ήταν η πρώτη κόρη του Αλβέρτου Γ΄ μαργράβου του Βρανδεμβούργου και της Mατθίλδης των Έστριντσεν, κόρης του Χριστοφόρου Α΄ της Δανίας. Ο γάμος της το 1292 είναι ιστορικά σημαντικός, επειδή η Βεατρίκη έφερε την κυριότητα του Στάργκαρντ ως προίκα στον γάμο της και έτσι το Στάργκαρντ πέρασε στο Μεκλεμβούργο. Ο γάμος της Bεατρίκης δεν παρήγαγε αρσενικό κληρονόμο, οπότε οι Ασκάνιοι υπολόγιζαν ότι το Στάργκαρντ θα επέστρεφε στο Bρανδεμβούργο, όταν αυτή απεβίωνε. Οι Μεκλεμβούργιοι διαφώνησαν και αυτό οδήγησε στον λεγόμενο «Βόρειο Γερμανικό Μαργραβικό Πόλεμο». Το Μεκλεμβούργο κέρδισε και σύμφωνα με τους όρους της συνθήκης του Tέμπλιν το 1317, το Στάργκαντ έγινε οριστικά μέρος του Mεκλεμβούργου. Παντρεύτηκε το 1292 τον Ερρίκο Β΄ κύριο του Μεκλεμβούργου και είχε τέκνο: Μωντ/Ματθίλδη 1293-1357, παντρεύτηκε τον Όθωνα Γ΄ των Γουέλφων δούκα του Μπράουνσβαϊγκ-Λύνεμπουργκ. Bεατρίκη του Βρανδεμβούργου
Ομόρρυθμη Εταιρεία

Η ομόρρυθμη εταιρεία (Ο.Ε.) είναι ένα νομικό πρόσωπο, που συνιστάται μεταξύ δύο ή περισσότερων προσώπων, φυσικών ή νομικών, που έχουν σκοπό να συνεμπορεύονται υπό εταιρική επωνυμία. Την ομόρρυθμη εταιρεία ιδρύουν τουλάχιστον δύο εταίροι, εισφέροντας όσο κεφάλαιο τους χρειάζεται ή όσο διαθέτουν, χωρίς να δεσμεύονται για συγκεκριμένο ποσό από τον νόμο. Οι λεπτομέρειες της συνεργασίας τους αναφέρονται στο συμβολαιογραφικό έγγραφο, που λέγεται καταστατικό. Το καταστατικό, με τη δημοσίευση του οποίου τυπικά ιδρύεται η Ο.Ε., αναφέρει τους όρους συνεργασίας, δηλαδή τι κεφάλαιο εισέφεραν οι εταίροι, πώς θα μοιράζονται τα κέρδη, ποιο θα είναι το αντικείμενο της Ο.Ε., η επωνυμία της, η έδρα της, η διάρκεια συνεργασίας κτλ. Χαρακτηριστικό γνώρισμα της Ο.Ε., που τη διαφοροποιεί μάλιστα από άλλες προσωπικές εταιρείες, είναι η ευθύνη των εταίρων, που είναι ίδια για όλους. Καθένας ευθύνεται με όλη του την περιουσία και για το σύνολο των υποχρεώσεων της εταιρείας, όποιο και αν είναι το ύψος της συμμετοχής του στο κεφάλαιο. Στη διοίκηση συμμετέχουν ισότιμα όλοι οι εταίροι, ενώ η πιστοληπτική ικανότητα, λόγω του τρόπου κατανομής της ευθύνης, είναι αρκετά υψηλή.

 Οι εταίροι της ομόρρυθμης εταιρείας ευθύνονται με ολόκληρη την περιουσία τους για όλες τις υποχρεώσεις της εταιρείας, με αλληλέγγυα ευθύνη τους. Με τη λύση της εταιρείας δεν παύει η ευθύνη τους. Η ομόρρυθμη εταιρεία δεν χρειάζεται συμβολαιογραφικό έγγραφο για την κατάρτισή της, αντιθέτως αρκεί ένα ιδιωτικό συμφωνητικό. Το καταστατικό αποτελεί το έγγραφο της συστάσεως της εταιρείας αλλά επίσης προδιαγράφει και όλα τα βασικά θέματα που αφορούν στις σχέσεις των μετόχων, στη διοίκηση της εταιρείας, σε θέματα που αφορούν τη διάρκεια ζωής της αλλά και τη διάλυσή της. Το καταστατικό υπογράφεται από όλους τους εταίρους και δεν χρειάζεται να συνταχθεί από ή να υπογραφεί σε συμβολαιογράφο. Το επιμελητήριο, εφόσον ελέγξει την επωνυμία και το διακριτικό τίτλο, θεωρεί το καταστατικό για τον έλεγχο του δικαιώματος χρήσης της Επωνυμίας και Διακριτικού τίτλου. Το καταστατικό της ομόρρυθμης εταιρίας, μετά την υπογραφή του και πριν δημοσιευθεί στο Πρωτοδικείο, προσκομίζεται στο Επιμελητήριο της έδρας της, όπου εγγράφεται στα βιβλία επωνυμιών η εταιρική επωνυμία, και στην αρμόδια ∆.Ο.Υ για την καταβολή του νόμιμου φόρου. Ειδικότερα, η εταιρία αυτή υπόκειται σε αναλογικό φόρο, που υπολογίζεται σε 1% επί της πραγματικής αξίας των εταιρικών εισφορών και που καταβάλλεται μέσα σε δεκαπέντε ημέρες από την υποβολή της σχετικής δήλωσης και πάντοτε πριν τη δημοσίευση του καταστατικού στο Πρωτοδικείο. Επίσης, καταβάλλεται 0,50% επί του κεφαλαίου υπέρ ΤΣΝ (Ταμείο Συντάξεως Νομικών). Δύο αντίγραφα του καταστατικού κατατίθενται στο Πρωτοδικείο έδρας για δημοσίευση. Η δημοσίευση αυτή αποτελεί την πράξη ίδρυσης-σύστασης της Ο.Ε. Εντός δύο μηνών από τη σύσταση της εταιρείας πρέπει να εγγραφεί η εταιρεία στο οικείο επιμελητήριο.